03d553c30f3683899b25108b7416c6d3
Σε τροχιά ανάπτυξης το dsl στην Ελλάδα
techpress.gr
2020.10

> **Έκθεση της ΕΕΤΤ μαρτυρά την ανάπτυξη των ευρυζωνικών συνδέσεων στην Ελλάδα το 2015.**


Η ανάπτυξη της ευρυζωνικής αγοράς, η ανοδική πορεία σύγκλισης της Ελλάδας με την ΕΕ όσον αφορά την ευρυζωνική διείσδυση, η **συνεχιζόμενη ανάπτυξη της ΑΠΤΒ** και η **χαμηλή άνοδος για το vdsl** είναι τα κύρια σημεία για την πορεία της ευρυζωνικότητας στην Ελλάδα για το 2015, σύμφωνα με σχετική έκθεση που δημοσιεύει η ΕΕΤΤ για το δ’ τρίμηνο του 2015.

Σύμφωνα με την έκθεση της ΕΕΤΤ και συνολικά για το 2015, **βασικά σημεία για την πορεία της ευρυζωνικότητας στην Ελλάδα είναι τα ακόλουθα:**
* Στο τέλος του 2015, οι **ευρυζωνικές συνδέσεις ανήλθαν σε 3.440.018 έναντι 3.156.071** στο τέλος του 2014, σημειώνοντας αύξηση 9% κατά τη διάρκεια του έτους.
* Η ευρυζωνική διείσδυση στον π**ληθυσμό έφθασε το 31,68% έναντι 28,7% το 2014.**
* Η Ελλάδα στα μέσα του 2015 (τελευταία διαθέσιμα συγκριτικά στοιχεία μεταξύ της Ελλάδας και των υπολοίπων χωρών της Ε.Ε.) **κατέλαβε την 11η θέση κατάταξης ανάμεσα στις χώρες της Ε.Ε.** συγκριτικά με τη 13η που βρισκόταν το 2014, όσον αφορά την ευρυζωνική διείσδυση, προσεγγίζοντας τον ευρωπαϊκό μέσο όρο (σύμφωνα με στοιχεία του digital economy and society index (desi).
* Η πρόσβαση xdsl μέσω ΑΠΤΒ, το Δεκέμβριο 2015, ανήλθε σε 1.905.700 γραμμές έναντι 1.767.466 το Δεκέμβριο 2014 (ετήσια αύξηση 7,8%).
* **Οι γραμμές xdsl λιανικής του ΟΤΕ παρουσίασαν επίσης αύξηση σε απόλυτα μεγέθη**, φτάνοντας τις 1.496.866 γραμμές το Δεκέμβριο 2015 έναντι 1.357.878 το Δεκέμβριο 2014.
* **Οι γραμμές adsl ανήλθαν σε 25.970 έναντι 22.483 το Δεκέμβριο 2014.**
* oι γραμμές λοιπών τεχνολογιών παρέμειναν σε χαμηλά επίπεδα με ποσοστό της τάξης του 0,3%.
* **Η πλειονότητα των γραμμών (83%) αντιστοιχεί σε ονομαστικές ταχύτητες άνω των 10mbps**. Αξίζει να σημειωθεί ότι οι γραμμές υψηλών ταχυτήτων (άνω των 30 mbps) συνιστούν πλέον το 5,5% του συνόλου των ευρυζωνικών γραμμών έναντι 3,23% στο τέλος του 2014, κυρίως ως αποτέλεσμα της αύξησης του αριθμού των γραμμών vdsl.


[![eurizonikotita](https://www.techpress.gr/wp-content/uploads/2016/04/eurizonikotita1.jpg)](https://www.techpress.gr/wp-content/uploads/2016/04/eurizonikotita1.jpg)

Ειδικότερα, για το δ’ τρίμηνο του 2015, τα στοιχεία **για την ευρυζωνικότητα στην Ελλάδα διαμορφώνονται ως εξής:**
* **Οι ευρυζωνικές συνδέσεις το Δεκέμβριο του 2015 ανήλθαν σε 3.440.018** (διείσδυση 31,68% στον πληθυσμό) έναντι 3.330.143 τον Ιούλιο 2015 (διείσδυση 30,3%), σημειώνοντας αύξηση 109.875 γραμμών κατά τη διάρκεια του εξαμήνου.
* Η **αδεσμοποίητη πρόσβαση στον τοπικό βρόχο (ΑΠΤΒ) στο τέλος του 2015 έφτασε τις 2.040.721 γραμμές**, εκ των οποίων οι 1.905.700 xdsl είναι ευρυζωνικές και οι υπόλοιπες αφορούν αποκλειστικά σε τηλεφωνία. Η αύξηση κατά τη διάρκεια του πρώτου εξαμήνου του 2015 ήταν 24.781 γραμμές, υψηλότερη σε σχέση με την αύξηση που είχε σημειωθεί κατά το β’ εξάμηνο του 2015 (6.753 γραμμές). Το ποσοστό των ευρυζωνικών γραμμών μέσω ΑΠΤΒ επί του συνόλου των ευρυζωνικών γραμμών της χώρας ανήλθε σε 55,4%.
* **Οι γραμμές adsl (χονδρικής) ανήλθαν σε 25.970** (0,75% επί των ευρυζωνικών γραμμών) έναντι 20.811 τον Ιούλιο του 2015.
* Οι γραμμές λοιπών τεχνολογιών παρέμειναν σε χαμηλό ποσοστό (περί του 0,3% του συνόλου των ευρυζωνικών γραμμών).
* Το **ποσοστό των γραμμών vdsl** επί του συνόλου των ευρυζωνικών γραμμών στο τέλος του 2015 ανήλθε σε **5,4% έναντι 4,14% στα μέσα του έτους.** Αντίστοιχα χαμηλή παραμένει η διείσδυσή τους στον πληθυσμό (1,7%).

4f55b8068641d84d9b441ffacf909731
70% αύξηση του 4g mobile internet για τη cosmote
techpress.gr
2020.10

> **Μέσω internet αντάλλαξαν φέτος ευχές οι πελάτες κινητής σε όλη την Ελλάδα, καθώς η κίνηση δεδομένων στα δίκτυα 4g και 4g+ της cosmote τις ημέρες των γιορτών αυξήθηκε κατά σχεδόν 70% σε σχέση με πέρσι.** 


Ο συνολικός όγκος των δεδομένων που διακινήθηκαν από τα δίκτυα κινητής **cosmote ανήλθε σε 840ΤΒ (ΤeraΒyte)**, **αυξημένος κατά 36%** συγκριτικά με την αντίστοιχη περσινή περίοδο. Το 52% του όγκου διακινήθηκε μέσω των social media. Πιο δημοφιλές μέσο κοινωνικής δικτύωσης κατά την περίοδο των εορτών αναδείχτηκε **το facebook**, όπου η **κίνηση των συνδρομητών cosmote ξεπέρασε τα 200tb**, που αντιστοιχεί στο 30% περίπου της συνολικής κίνησης. Δεύτερο δημοφιλέστερο μεταξύ των social media ήταν το youtube, με 126ΤΒ, και τρίτο το instagram, με τις φωτογραφίες που έγιναν **uploaded και downloaded να ξεπερνούν σε όγκο τα 27ΤΒ.**

Οι εκτεταμένες επενδύσεις του Ομίλου ΟΤΕ κάνουν το δίκτυο 4g της cosmote, υπερέχοντας σημαντικά από τον ανταγωνισμό, καθώς είναι ήδη διαθέσιμο σε περισσότερο από το 80% του πληθυσμού της χώρας.

[![cosmote 4g+ new cmyk](https://www.techpress.gr/wp-content/uploads/2015/12/cosmote-4g-new-cmyk-300x126.jpg)](https://www.techpress.gr/wp-content/uploads/2015/12/cosmote-4g-new-cmyk.jpg)Στις αρχές του 2015, ο Όμιλος ΟΤΕ προχώρησε στην εμπορική διάθεση και δικτύου 4g+, τεχνολογίας lte advanced, διαθέτοντας εμπορικά ταχύτητες έως και 300mbps. Αξιοποιώντας τις αυξημένες δυνατότητες του δικτύου κινητής μετά την απόκτηση νέου φάσματος, έκανε διαθέσιμες στους καταναλωτές, πρώτος στην Ελλάδα και από τους πρώτους στην Ευρώπη, ταχύτητες έως και 375 mbps. Στα τέλη του χρόνου, παρουσίασε **ταχύτητες έως και 500 mbps,** πρώτος στην Ελλάδα και από τους πρώτους παγκοσμίως.

Ο Όμιλος ΟΤΕ παραμένει με διαφορά ο μεγαλύτερος επενδυτής σε νέες τεχνολογίες και υποδομές, με τις επενδύσεις του μόνο τα τελευταία πέντε χρόνια, να ξεπερνούν τα €2 δισ., ενώ για την επόμενη τετραετία ο Όμιλος έχει εξαγγείλει επενδύσεις ύψους €1,3 δισ. μόνο στην Ελλάδα, κυρίως για δίκτυα σταθερής και κινητής. Μέσα στο 2016, σκοπεύει να αυξήσει περαιτέρω την πληθυσμιακή κάλυψη 4g/4g+, προσφέροντας αποδεδειγμένα αξιόπιστο, γρήγορο internet και κορυφαία ποιότητα επικοινωνίας σε όλη τη χώρα.